2022 10 17
LT
Europos Sąjungos oficialusis leidinys
L 269/3
(12)
mediena, apdorota produktais, kurių sudėtyje yra kreozoto, naudojama elektros energijai ir telekomunikacijoms skirtoms inžinerinių tinklų linijų atramoms gaminti dėl įvairių techninių priežasčių (mažas svoris, palyginti su betoninėmis atramomis, ir atitinkamai lengva priežiūra, didelis atsparumas, ilga tikėtina eksploatavimo trukmė elektros energijos ir telekomunikacijų infrastruktūroje, kuri turi išlikti patvari keletą dešimtmečių, tvari medžiaga).
Kuriami alternatyvūs biocidiniai produktai medinėms atramoms apdoroti, o vienas produktas, kurio sudėtyje yra vario hidroksido, DDA karbonato ir penflufeno mišinio, neseniai įregistruotas keliose valstybėse narėse.
Kai kurie kiti biocidiniai produktai, kurių pagrindą sudaro vario junginiai arba ketvirtiniai amonio junginiai kaip veikliosios medžiagos, pasiekė galutinį leidimo suteikimo procedūros etapą.
Tačiau reikia laiko išbandyti tuos alternatyvius produktus ir sukaupti pakankamai patirties;
(13)
esama alternatyvių medienai, naudojamai elektros energijai ir telekomunikacijoms skirtoms inžinerinių tinklų linijų atramoms gaminti, medžiagų, įskaitant plieną, betoną, stiklo pluoštą, kompozitines medžiagas arba iš kompozicinių medžiagų pagamintas apsaugines movas, kurios montuojamos aplink apdorotas medines elektros energijai ir telekomunikacijoms skirtas inžinerinių tinklų linijų atramas.
Kiekviena iš šių alternatyvų turi pranašumų (pavyzdžiui, standumas, nekintančios fizinės savybės, atsparumas ugniai) ir trūkumų (pvz., būtina atlikti tolesnius bandymus, galima trumpesnė eksploatavimo trukmė arba kitos techninės problemos, medžiagos brangesnės, palyginti su medinėmis atramomis).
Kita alternatyva – įrengti požeminius perdavimo kabelius, visų pirma miestuose ir miesto aplinkoje, nors ši galimybė gali tapti techniškai sudėtingesnė, atsižvelgiant į gamtinį reljefą, kuriame tinklas turi būti diegiamas (pavyzdžiui, atokiose vietovėse ar kalnuose), o įrengimas ir priežiūra gali atrodyti sudėtingesni, brangesni ir neįmanomi visomis aplinkybėmis.
Nepratęsus kreozoto, skirto naudoti medinėms atramoms, patvirtinimo galiojimo gali būti padarytas ekonominis poveikis elektros energijos ir telekomunikacijų infrastruktūros operatoriams, o kai kuriose valstybėse narėse, kuriose šiuo metu techniškai ar ekonomiškai būtų sunku pakeisti atramas iš kitų medžiagų pagamintomis atramomis ar tiesti požeminius perdavimo kabelius, gali kilti tam tikrų perdavimo kabelių priežiūros problemų (pavyzdžiui, sunkiai pasiekiamose teritorijose siekiant greitai reaguoti kilus didelėms audroms);
(14)
Agentūra nustatė dėl biocidinių produktų, kurių sudėtyje yra kreozoto, naudojimo pabėgiams ir elektros energijai ir telekomunikacijoms skirtoms inžinerinių tinklų linijų atramoms gaminti, kylančią riziką žmonių sveikatai – darbuotojams, atsakingiems už medienos apdorojimą, atramų montuotojams ir elektros atramų montuotojams ir poveikį plačiajai visuomenei.
Siekiant kuo labiau sumažinti kreozoto poveikį, reikėtų įgyvendinti rizikos mažinimo priemones, pavyzdžiui, naudoti mechaninius arba automatizuotus procesus, kad būtų išvengta medienos apdorojimo rankiniu būdu, ir darbuotojams dėvėti asmenines apsaugos priemones, taip pat užtikrinti, kad apdorota mediena nebūtų prieinama plačiajai visuomenei ją sandėliuojant.
Taip pat nustatyta rizika aplinkai, nes kreozotas yra PBT/vPvB, todėl reikėtų įgyvendinti rizikos mažinimo priemones, kad būtų kuo labiau apribotas kreozoto poveikis aplinkai, pavyzdžiui, numatant, kad pramoninis naudojimas turi būti vykdomas izoliuotame plote arba ant nepralaidaus kieto pagrindo su apsauginiais barjerais; ką tik apdorota mediena turi būti laikoma po stogu arba ant nepralaidaus kieto pagrindo arba ir po stogu, ir ant nepralaidaus kieto pagrindo, kad būtų išvengta tiesioginio nutekėjimo į dirvožemį, nuotekas arba vandenį; bet koks nutekėjęs produkto kiekis turi būti surinktas ir pakartotinai panaudojamas arba pašalinamas;
(15)
remiantis surinkta informacija daroma išvada, kad jei kreozotas nebūtų patvirtintas kaip veiklioji medžiaga biocidiniams produktams gaminti, tai turėtų neproporcingą neigiamą poveikį visuomenei, palyginti su rizika, kylančia dėl medžiagos naudojimo apdorojant medieną, skirtą pabėgiams ir elektros energijai ir telekomunikacijoms skirtoms inžinerinių tinklų linijų atramoms gaminti.
Todėl Reglamento (ES) Nr.
528/2012 5 straipsnio 2 dalies c punkte nustatyta sąlyga yra įvykdyta toms naudojimo paskirtims;
(16)
todėl tikslinga pratęsti patvirtinimo, kad kreozotą galima naudoti 8-o tipo biocidiniams produktams gaminti, galiojimą, jei laikomasi tam tikrų sąlygų;
(17)
kreozotas yra keistina medžiaga pagal Reglamento (ES) Nr.
528/2012 10 straipsnio 1 dalies a, d ir e punktus, todėl galiojimo pratęsimo laikotarpis neturėtų būti ilgesnis kaip 7 metai pagal to reglamento 10 straipsnio 4 dalį;
(18)
kad poveikis žmonėms ir aplinkai būtų kuo mažesnis, biocidiniai produktai turėtų būti autorizuojami tik medienos apdorojimui vakuuminiu slėgiu pramoniniuose įrenginiuose, kuriuose gaminami pabėgiai arba elektros energijai ir telekomunikacijoms skirtos inžinerinių tinklų linijų atramos.
Pagal Reglamento (ES) Nr.
528/2012 VI priedo 10 punktą vertinant produktą taip pat turi būti įvertinta, ar gali būti įvykdytos to reglamento 5 straipsnio 2 dalyje nustatytos sąlygos.
Turėtų būti nustatyta, kad produktai gali būti autorizuojami naudoti valstybėse narėse tik tuo atveju, jei tenkinama Reglamento (ES) Nr.
528/2012 5 straipsnio 2 dalies c punkte nustatyta sąlyga;